CELEX: 32021D0455
Language: ro
Date: 2021-03-15 00:00:00
Title: Decizia de punere în aplicare (UE) 2021/455 a Comisiei din 15 martie 2021 de modificare a Deciziei de punere în aplicare (UE) 2019/1326 în ceea ce privește standardele armonizate pentru compatibilitatea electromagnetică aplicabile aparatelor și elementelor de comutație pentru circuite de comandă și echipamentelor multimedia

16.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 89/17
               
            
         DECIZIA DE PUNERE ÎN APLICARE (UE) 2021/455 A COMISIEI
         din 15 martie 2021
         de modificare a Deciziei de punere în aplicare (UE) 2019/1326 în ceea ce privește standardele armonizate pentru compatibilitatea electromagnetică aplicabile aparatelor și elementelor de comutație pentru circuite de comandă și echipamentelor multimedia
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 13 din Directiva 2014/30/UE a Parlamentului European și a Consiliului (2), echipamentele electrice care sunt conforme cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, sunt considerate a fi în conformitate cu cerințele esențiale prevăzute de standardele respective sau de părți ale acestora, prevăzute în anexa I la directiva respectivă.
                  
               
                     (2)
                  
                  
                     Prin Decizia de punere în aplicare C(2016) 7641 (3), Comisia a înaintat o cerere Comitetului European de Standardizare (CEN), Comitetului European pentru Standardizare în Electrotehnică (CENELEC) și Institutului European de Standardizare în Telecomunicații (ETSI) cu privire la elaborarea și revizuirea standardelor armonizate pentru compatibilitatea electromagnetică în sprijinul Directivei 2014/30/UE.
                  
               
                     (3)
                  
                  
                     Pe baza cererii prevăzute în Decizia de punere în aplicare C(2016) 7641, CEN și CENELEC au revizuit standardul armonizat 60947-5-2:2007 pentru aparate și elemente de comutație pentru circuite de comandă, a cărui referință este publicată în seria C a Jurnalului Oficial al Uniunii Europene (4). Acest fapt a condus la adoptarea standardului armonizat EN IEC 60947-5-2:2020.
                  
               
                     (4)
                  
                  
                     Comisia, împreună cu CEN și CENELEC, a evaluat măsura în care standardul armonizat respectiv este conform cu cerințele prevăzute în Decizia de punere în aplicare C(2016) 7641.
                  
               
                     (5)
                  
                  
                     Standardul armonizat EN IEC 60947-5-2:2020 satisface cerințele esențiale pe care urmărește să le îndeplinească și care sunt stabilite în Directiva 2014/30/UE. Prin urmare, este adecvat să se publice referința acestui standard armonizat în Jurnalul Oficial al Uniunii Europene.
                  
               
                     (6)
                  
                  
                     Anexa I la Decizia de punere în aplicare (UE) 2019/1326 a Comisiei (5) conține lista referințelor standardelor armonizate care conferă o prezumție de conformitate cu Directiva 2014/30/UE. Pentru a asigura faptul că referințele la standardele armonizate elaborate în sprijinul Directiva 2014/30/UE sunt enumerate într-un singur act, referințele standardului EN IEC 60947-5-2:2020 trebuie incluse în anexa respectivă.
                  
               
                     (7)
                  
                  
                     Prin urmare, este necesar să se retragă din seria C a Jurnalului Oficial al Uniunii Europene referința standardului armonizat EN 60947-5-2:2007, împreună cu referința standardului său de modificare EN 60947-5-2:2007/A1:2012.
                  
               
                     (8)
                  
                  
                     Anexa II la Decizia de punere în aplicare (UE) 2019/1326 conține referințele standardelor armonizate elaborate în sprijinul Directivei 2014/30/UE care sunt retrase din seria C a Jurnalului Oficial al Uniunii Europene. Prin urmare, este adecvat să se includă în anexa respectivă referința standardului armonizat EN 60947-5-2:2007, împreună cu referința standardului său de modificare EN 60947-5-2:2007/A1:2012.
                  
               
                     (9)
                  
                  
                     Pe baza cererii prevăzute în Decizia de punere în aplicare C(2016) 7641, CEN și CENELEC au modificat standardul armonizat EN 55035:2017, a cărui referință este inclusă în anexa I la Decizia de punere în aplicare (UE) 2019/1326. Acest fapt a condus la adoptarea standardului de modificare EN 55035:2017/A11:2020. Standardul armonizat EN 55035:2017/A11:2020 vizează înlocuirea următoarelor standarde armonizate, precum și a oricărui standard de modificare sau corectare a acestora: EN 55020:2007, a cărui referință nu a fost publicată în Jurnalul Oficial al Uniunii Europene; EN 55024:2010, a cărui referință este publicată în seria C a Jurnalului Oficial al Uniunii Europene (6); și EN 55103-2:2009, a cărui referință este inclusă în anexa II la Decizia de punere în aplicare (UE) 2019/1326 având ca dată de retragere 18 noiembrie 2021, care conține lista referințelor standardelor armonizate elaborate în sprijinul Directivei 2014/30/UE care sunt retrase din Jurnalul Oficial al Uniunii Europene.
                  
               
                     (10)
                  
                  
                     Standardul armonizat EN 55035:2017, astfel cum a fost modificat prin EN 55035:2017/A11:2020, respectă cererea prevăzută în Decizia de punere în aplicare C(2016) 7641 și îndeplinește cerințele esențiale pe care urmărește să le acopere și care sunt prevăzute în Directiva 2014/30/UE. Prin urmare, este oportun să se înlocuiască rubrica referitoare la standardul armonizat EN 55035:2017 din anexa I la Decizia de punere în aplicare (UE) 2019/1326, astfel încât referința EN 55035:2017 să fie inclusă împreună cu referința EN 55035:2017/A11:2020, și să se includă referința standardului armonizat EN 55024:2010 în anexa II la decizia respectivă.
                  
               
                     (11)
                  
                  
                     Pentru a acorda le producătorilor suficient timp să se pregătească pentru aplicarea standardului armonizat EN IEC 60947-5-2:2020 și pentru retragerea referinței EN 55024:2010, este necesar să se amâne retragerea referințelor următoarelor standarde armonizate, precum și a referinței standardului relevant de modificare aferent: EN 60947-5-2:2007, astfel cum a fost modificat prin EN 60947-5-2:2007/A1:2012, și EN 55024:2010.
                  
               
                     (12)
                  
                  
                     Standardul armonizat EN 55035:2017 a introdus modificări semnificative ale specificațiilor prevăzute în standardul armonizat EN 55103-2:2009. Prin urmare, CENELEC a prevăzut în standardul armonizat EN 55035:2017 o perioadă lungă pentru ca organismele naționale de standardizare să înlocuiască standardele naționale care transpun standardul armonizat EN 55103-2:2009. Întrucât designul mai multor produse vizate de standardul armonizat EN 55103-2:2009, cum ar fi aparatele audio, video, audiovizuale și de comandă a luminilor, trebuie să fie modificat în mod semnificativ până la 18 noiembrie 2021, având în vedere că standardul armonizat EN 55103-2:2009 încetează să mai ofere o prezumție de conformitate după această dată, este posibil ca o serie de producători să nu fie în măsură să respecte termenul respectiv. Prin urmare, este oportun să se amâne în mod excepțional data retragerii standardului armonizat EN 55103-2:2009. Așadar, rubrica referitoare la standardul armonizat EN 55103-2:2009 din anexa II la Decizia de punere în aplicare (UE) 2019/1326 trebuie modificată în consecință.
                  
               
                     (13)
                  
                  
                     Prin urmare, este necesar ca Decizia de punere în aplicare (UE) 2019/1326 să fie modificată în consecință.
                  
               
                     (14)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2019/1326 se modifică în conformitate cu anexa I la prezenta decizie.
         
         
            Articolul 2
            Anexa II la Decizia de punere în aplicare (UE) 2019/1326 se modifică în conformitate cu anexa II la prezenta decizie.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 15 martie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică (JO L 96, 29.3.2014, p. 79).
         
            (3)  Decizia de punere în aplicare C(2016) 7641 a Comisiei din 30 noiembrie 2016 privind o cerere de standardizare adresată Comitetului European de Standardizare, Comitetului European de Standardizare în Electrotehnică și Institutului European de Standardizare în Telecomunicații în ceea ce privește standardele armonizate în sprijinul Directivei 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică.
         
            (4)  JO C 246, 13.7.2018, p. 1.
         
            (5)  Decizia de punere în aplicare (UE) 2019/1326 a Comisiei din 5 august 2019 privind standardele armonizate pentru compatibilitatea electromagnetică elaborate în sprijinul Directivei 2014/30/UE a Parlamentului European și a Consiliului (JO L 206, 6.8.2019, p. 27).
         
            (6)  JO C 246, 13.7.2018, p. 1.
      
      
         
            ANEXA I
            Anexa I la Decizia de punere în aplicare (UE) 2019/1326 se modifică după cum urmează:
            
                        1.
                     
                     
                        Rubrica 2 se înlocuiește cu următorul text:
                        
                                    Nr.
                                 
                                 
                                    Referința standardului
                                 
                              
                                    „2.
                                 
                                 
                                    EN 55035:2017
                                    Compatibilitate electromagnetică pentru echipamente multimedia – Cerințe privind imunitatea
                                    EN 55035:2017/A11:2020”
                                 
                              
                  
                        2.
                     
                     
                        Se adaugă următoarea rubrică:
                        
                                    Nr.
                                 
                                 
                                    Referința standardului
                                 
                              
                                    „15.
                                 
                                 
                                    EN IEC 60947-5-2:2020
                                    Aparataj de joasă tensiune. Partea 5-2: Aparate și elemente de comutație pentru circuite de comandă. Detectoare de proximitate”
                                 
                              
                  
      
      
         
            ANEXA II
            Anexa II la Decizia de punere în aplicare (UE) 2019/1326 se modifică după cum urmează:
            
                        1.
                     
                     
                        Rubrica 4 se înlocuiește cu următorul text:
                        
                                    Nr.
                                 
                                 
                                    Referința standardului
                                 
                                 
                                    Data retragerii
                                 
                              
                                    „4.
                                 
                                 
                                    EN 55103-2:2009
                                    Compatibilitate electromagnetică. Standard de familie de produse pentru aparate de uz profesional audio, video, audiovizuale și de comandă a luminilor pentru spectacole. Partea 2: Imunitate
                                 
                                 
                                    28 iulie 2022”
                                 
                              
                  
                        2.
                     
                     
                        Se adaugă următoarele rubrici:
                        
                                    Nr.
                                 
                                 
                                    Referința standardului
                                 
                                 
                                    Data retragerii
                                 
                              
                                    „12.
                                 
                                 
                                    EN 55024:2010
                                    Echipamente pentru tehnologia informației – Caracteristici de imunitate – Limite și metode de măsurare
                                 
                                 
                                    16 septembrie 2022
                                 
                              
                                    13.
                                 
                                 
                                    EN 60947-5-2:2007
                                    Aparataj de joasă tensiune. Partea 5-2: Aparate și elemente de comutație pentru circuite de comandă. Detectoare de proximitate
                                    EN 60947-5-2:2007/A1:2012
                                 
                                 
                                    16 septembrie 2022”